|  |  |
| --- | --- |
| referat  Handicapråd | |
|  | |
| dATO: | 28. maj 2018 |
| sTED: | guldborgsund zoo |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | rose brusen---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | Flemming Nielsen | | torben Jørgensen  (Familie & Forebyggelse) |  |  | **SUSAN RASMUSSEN** | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# RUNDVISNING OG OPLÆG OM guldborgsund zoo

Teamleder John Rylund bød velkommen til ZOO og fortalte lidt om havens historie, inden rundvisningen i ZOO. Det blev dog desværre kun – på grund af regnvejret – en kort rundvisning. Der blev stillet nogle konkrete forslag til John i forhold til tilgængelighed, som han lovede han ville tage med i de fremtidige overvejelser.

# godkendelse af dagsorden

Dagsordenen godkendt.

# godkendelse af referat fra møde d. 26.4.2018

Referatet godkendt.

# fremlæggelse af dysleksistrategien (ORDBLINDHED)

Anja Engel fra Center for Børn & Læring var inviteret til at fortælle om dysleksistrategien.

Kommunen har vedtaget en strategi for børn, der er ordblinde og som skal implementeres over de næste 2 år. Alle børn bliver testet for ordblindhed senest i 3. klasse, men allerede i 0. klasse kan der testes, hvis der er mistanke om ordblindhed. Derudover kan alle forældre én gang i et skoleforløb bede om at få testet deres barn. Forældrene bliver orienteret om de test, deres børn skal igennem.

Ordblinde børn får en IPad-Nota, hvor alt materialet lægges ind.

Strategien er et udtryk for, at kommunen ved det kan gøres bedre. Der findes en læsevejleder på alle skoler, men de har kun haft 2 timer om ugen.

Der vil fremover være et læringscenter på skolerne, bestående af et team som skulle bevirke, at det kommer til at blive meget bedre. Samtlige 14 læsevejledere har været på uddannelse, så de er bedre rustet til de ordblinde børn.

Det er problematisk at det er skolerne selv, der skal betale for de udgifter, der kommer hvis der er en ordblind elev, især på de små skoler.

Det er vigtigt med de forældrenetværk der er, men elevnetværket er mindst lige så vigtigt. Der findes en ordblindepatrulje med ældre ordblinde elever, der hjælper de yngre elever.

Ordblindhed er meget arveligt, hvorfor det også kan være en udfordring for nogle forældre at hjælpe barnet, da de selv er ordblinde.

Der blev henvist til 2 artikler: En på HandiKlip vedr. ordblinde og en artikel i Folketidende, som Kenneth læste op, der handlede om ordblinde elever der starter i gymnasiet og de udfordringer det giver.

Der blev opfordret til, at de i Center for Børn & Læring fortæller om den gode historie til pressen, da det er meget positivt, at der nu sættes flere ressourcer ind for at hjælpe ordblinde børn.

Der var enighed om, at det er et meget spændende emne og at Handicaprådet i efteråret 2019 vil bruge det som et tema på ét af deres møder, hvor der inviteres forskellige interessenter. Ud over dysleksi skal dyspraksi (evnen til at tale) også være et emne.

# orientering fra formanden og handicaprådets medlemmer

* Kenneth: Handicaprådet har fået invitation til at deltage i et møde med pårørenderåd fra Guldborgsund Handicap, som afholdes d. 11. juni. Der er 4 fra Handicaprådet der deltager.
* I Stubbekøbing Havn, hvor der er lagt ny belægning, som Handicaprådet har været med til at finansiere, er det problematisk, at de erhvervsdrivende sætter skilte, blomsterkummer m.v. ud, så det ikke er til at køre der med kørestol.
* Der har været afholdt samtale-café i det nyetablerede forældre- & pårørenderåd. Kenneth læste referatet op fra mødet, hvor oplevelser med de kommunale sagsbehandlere var blevet delt, både gode og dårlige oplevelser.

Martin anbefalede, at dette referat vedhæftes Handicaprådets referat og samtidig blev sendt til de respektive centre. Kenneth ville forhøre sig om der ville blive givet tilladelse til det.

* Bent gav udtryk for, at turen til SANO havde været meget interessant.
* Flemming orienterede om, at Handicaprådets ønske om ansættelse af en borgervejleder, kommer på næste møde i Social, Sundhed og Omsorgsudvalget som et driftsønske, dog med præcisering af, at den anbefales at blive placeret under Økonomiudvalgets område.
* Bjarne: Hørekonsulenten er flyttet fra PPC og hører nu organisatorisk under Center for Hjerneskaderehabilitering og sidder ny fysisk i Aarslewsgade. Det ville have været godt, hvis der var kommet en udmelding i avisen om dette.
* Rose: Der mangler overordnet kommunal information, når der sker noget nyt.
* Bjarne: Den 9. juni er der Havnens dag og i Stubbekøbing kan man prøve alt, hvad der har med vand at gøre.

# drøftelsespunkter

* Bent gav udtryk for, at der mangler handicap p-pladser i Hollands Gård. Kenneth fortalte, at der er rigtig mange handicap p-pladser og der er rigtig god skiltning.
* Der blev spurgt til, om der sker noget i forhold til GuldBoSund? Fra administrationen blev det oplyst, at der bliver fulgt op på sagen.
* Rose: De vilkår der er på GuldBoSund, har vi i Hjernesagen drøftet om vi skal gå i pressen med: At man som hjerneskadet borger ikke skal søge til GuldBoSund.
* Kenneth: På GuldBoSund sidder de ældre ikke længere i den fine restaurant og har egen kok. Nu sidder de i et lille lokale og får mad leveret udefra.
* Der blev spurgt til, om der er sket noget nyt på Center for Hjerneskaderehabilitering? Rose og Bjarne har ikke været indkaldt til møde i lang tid. Der kommer et punkt på næste møde, hvor Helle Fejfer kommer og giver en status.
  1. Handicaprådets arbejdsform
* Synliggørelse af Handicaprådet – orientering til pressen / Facebook

Intet.

# eventuelt

Der blev spurgt til, hvorfor der ikke er udbetalt penge til papir og blæk? Dette er en forglemmelse og de 350 kr. kommer med sammen med diæt og kørepengene for dette møde.

* 1. Punkter til næste møde

Orientering om rundvisning i det nye genoptræning.

Status på Center for Hjerneskaderehabilitering.

Gennemgang af hæftet ”Handicapråd – Den gode praksis”, som blev uddelt på møde i april.